Colomba di Pasqua, το τσουρέκι των Ιταλών

Είναι το τσουρέκι των Ιταλών, το φτιάχνουν σε μια φόρμα που έχει σχήμα περιστεριού και συμβολίζει το Άγιο Πνεύμα.

700 γρ. αλεύρι για τσουρέκι (από μαλακό σιτάρι), 250 ml πλήρες φρέσκο γάλα, 35 γρ. φρέσκια μαγιά, 2 αυγά, 4 κρόκοι αυγών, 60 γρ. μέλι της αρεσκείας μας, 150 γρ. ζάχαρη, 220 γρ. βούτυρο αγελάδος, 30 ml αμαρέτο ή άλλο λικέρ πικραμύγδαλο, 1/3 κουτ. γλυκού αλάτι, 1/2 κουτ. γλυκού εσάνς βανίλιας (σε μικρό μπουκαλάκι, σε όλα τα σούπερ μάρκετ) , 150 γρ. φρουί γλασέ , ξύσμα από 1 πορτοκάλι, ξύσμα από 1 λεμόνι, 3 ασπράδια αυγών, 150 γρ. αμύγδαλα λευκά (αλεσμένα στον πολυκόφτη σαν πούδρα), 250 γρ. ζάχαρη άχνη περίπου 50 γρ. ζάχαρη χοντρή διακοσμητική , 100 γρ. αμύγδαλα ολόκληρα, με τη φλούδα (ανάλατα)
Σε βαθύ μπολ ανακατεύουμε το μισό γάλα με τη φρέσκια μαγιά (θρυμματισμένη) και 150 γρ. από το αλεύρι. Καλύπτουμε με μεμβράνη και αφήνουμε το μείγμα για 1 ώρα σε ζεστό μέρος, για να φουσκώσει.Στη συνέχεια προσθέτουμε άλλα 150 γρ. από το αλεύρι, τη ζάχαρη, το υπόλοιπο γάλα και 120 γρ. από το βούτυρο. Ζυμώνουμε μέχρι να αναμειχθούν, καλύπτουμε με μεμβράνη και αφήνουμε σε ζεστό μέρος για άλλη 1 1⁄2 ώρα, μέχρι να φουσκώσει.Αφαιρούμε τη μεμβράνη, προσθέτουμε όλα τα υπόλοιπα υλικά και ζυμώνουμε με το χέρι ή στο μίξερ με τον γάντζο μέχρι να σχηματιστεί μια λεία ζύμη, ελαφρώς κολλώδης. Καλύπτουμε με λαδόκολλα ένα στρογγυλό ταψί διαμέτρου 30 εκ. ή μια φόρμα ψησίματος σε σχήμα περιστεριού, ή άλλου που μας αρέσει, και αδειάζουμε μέσα τη ζύμη. Τη στρώνουμε ομοιόμορφα, την καλύπτουμε με μεμβράνη και την αφήνουμε σε ζεστό μέρος για 3 ώρες, μέχρι να ξαναφουσκώσει. Προθερμαίνουμε τον φούρνο στους 180°C. Σε ένα μπολ χτυπάμε με το σύρμα τα ασπράδια μέχρι να αφρατέψουν και να γίνουν μια απαλή μαρέγκα. Προσθέτουμε την πούδρα αμυγδάλου και τη ζάχαρη άχνη και συνεχίζουμε το χτύπημα μέχρι να αναμειχθούν. Αλείφουμε γενναιόδωρα με το μείγμα την επιφάνεια του τσουρεκιού και στολίζουμε με τα ολόκληρα αμύγδαλα και τη διακοσμητική ζάχαρη.Ψήνουμε για περίπου 20 λεπτά, μετά χαμηλώνουμε τη θερμοκρασία στους 160°C και συνεχίζουμε το ψήσιμο για άλλα 40 λεπτά, μέχρι να γίνει το τσουρέκι.Τρυπάμε με ένα μαχαιράκι για να ελέγξουμε και, αν βγει στεγνό, το Colomba είναι έτοιμο. Αν όχι, ψήνουμε για λίγα λεπτά ακόμα.
Αλεύρι (ζύμες),Αυγά,Ζάχαρη,Πάσχα